ming030890/wiki-yue-high-quality huggingface dataset:
阿德南·門德列斯

阿德南·門德列斯（土耳其文：Adnan Menderes，1899年—1961年9月17號），係土耳其嘅政治人、民主黨黨員。1950年大選後佢俾巴亞爾總統任命做總理，直到因1960年軍事政變而落台。
阿德恰河

阿德恰河係俄羅斯一條河，屬亞納河嘅右支流，由薩哈共和國負責管轄，河道全長715公里，流域面積約89,800平方公里，發源自切爾斯基山脈西麓，河水主要嚟自融雪。
阿彌陀佛

阿彌陀佛係大乘佛教入面比較出名嘅佛，意思係「測量唔到嘅光」。
陀蔑斯剌夫·匿哥列茨

陀蔑斯剌夫·匿哥列茨（粵拼：to4 mit6 si1 laa3 fu1 nik1 go1 lit3 ci4；塞爾維亞文：Томислав Николић，塞爾維亞文讀音：[tǒmislaʋ nǐkolit͡ɕ]；1952年2月15號—）係塞爾維亞總統（2012年至2017年）。佢喺前南斯拉夫卡古耶華茨出世。

生平
佢喺1990年代加入咗人民激進黨（喺1991年同南斯拉夫激進黨合併咗，南斯拉夫喺2006年6月10號一分為二。）無耐就入咗副主席，跟住喺1991年開始做咗南斯拉夫議會副議長。不過嗰時蔑羅舍域治做緊總統嗰陣，匿哥列茨踎咗監3個月。直到1998年嘅激進黨同社會黨搞成聯合政府之後，佢先至做咗南斯拉夫副總統。
雖然話佢喺2000年、2004年同2008年嘅塞爾維亞總統選舉入面都係輸嗮，但係喺2008年9月12號俾參議院趕咗佢出黨之後成立咗新嘅政黨（塞爾維亞進步黨），甚至喺2012年4月14號連總統都做埋。
附佛外道

附佛外道，或者叫做附佛法外道，係佛教術語，通常用嚟稱呼被主流佛教界認為係附會佛教、歪曲或者篡改佛教教義同歷史嘅新興宗教、宗派同學說。 外道係一個佛教術語，指同佛教哲理唔同嘅哲學或宗教組織，無貶義；附會佛法就被稱為附佛外道，視為邪說。
附地菜屬

附地菜屬（學名：Trigonotis）係紫草目紫草科嘅一個屬。
陀螺儀

陀螺儀係種感測同維持方向嘅儀器，個樣似陀螺，喺航空同航海度係常用嘅參考儀錶。
隨住科技進步，陀螺儀體積縮細，使用層面變得普及，2010年代開始，好多智能電話都內置陀螺儀，感應電話擺放嘅方向。
陀螺羅經

陀螺羅經（Gyrocompass）又叫陀螺羅盤，係一類唔靠磁力嘅羅經，用內置嘅陀螺儀搵方向。同一般羅經比較，陀螺羅經可以指向真正嘅北極而唔係地磁北極。
附腸

附腸，或者叫闌尾，係盲腸再落去嘅一條手指咁幼嘅腸，冇實際功能。
陀錶

陀錶，又叫做懷錶，係一種無錶帶，可以隨身攜帶嘅計時器。傳統陀錶係指針式，通常用衫袋陀住，淨係用條錶鏈連住個袋入面，要用嗰時先至攞出嚟。陀錶可以固定喺衫領、腰帶上面，亦都可以揀唔用錶鏈扣住。
附睾

附睾又叫副睾（英文：epididymis），係男性生殖系統嘅一部份；外型似逗號，連接住睾丸（俗稱膥子）同埋輸精管。

解剖
男人嘅睾丸同附睾（圖中微凸處），可以隔住個膥袋睇輪廓同摸到佢哋
男人嘅左右兩粒睾丸背面都各自連住佢嘅附睾。附睾其實係一條捲曲得好犀利嘅管，成年男人嘅會長6至7米，由睾丸輸出小管（英文：Efferent ductules）嘅結尾開始直至輸精管為止，借住結締組織以及鞘膜固定喺粒睾丸後面。附睾分為三部份，上端最膨脹嘅係附睾頭（Head of epididymis）、中間較狹窄嘅係附睾體（Body of epididymis）、下端略大處係附睾尾（Tail of epididymis）；成個附睾係可以就咁用手就摸到。

功用
附睾頭同埋附睾體係男人啲精子發育變成熟嘅地方，之後精子會儲存喺附睾尾。精子如果唔能夠射出嚟，就會被消化同吸收從而消滅喺身體內。

疾病
附睾會發炎，叫附睾炎（英文：Epididymitis），又有分急性同慢性。

其他動物
除咗男人，唔少動物嘅公都有附睾。
趙國春

趙國春，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
趙嘉敏

趙嘉敏（1998年7月22號—）係中國偶像團體SNH48第1期成員，所屬嘅隊伍係TEAM SII。佢喺廣東深圳出世。
趙國雄

趙國雄（1950年8月21號—），香港親中派政治人物兼商人，籍貫江蘇常州，，1997年起為長江集團（改組後成為長江實業地產有限公司）工作，3年後喺2000年升為執行董事。而家係置富產業信託主席，而佢曾經係恒隆地產同信和置業工作。

選舉經歷
喺2021年9月，佢當選成為香港特别行政區選舉委員會地產及建造界委員。
趙嗣淦

趙嗣淦（Kenneth Chiu，1991年7月27號—）係香港男子棒球員，司職投手，2016年加盟捷克嘅職業棒球隊，2017年第一次用正選身份上陣。
趙国春

趙国春，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
趙善恆

趙善恆（英文：Chiu Sin Hang，1984年3月11號—），綽號恆仔，係香港唱作人，樂隊ToNick嘅主音，亦演出過電影同電視劇同擔任導演。

演出
呢個表唔完整，歡迎加料。
閉幕禮

閉幕禮係運動會、會議、展覽等活動結束嗰陣舉行嘅儀式，通常會有文藝表演、致辭、交接儀式等。
閆安楠

閆安楠（粵拼：jim4 on1 naam4；簡化字：闫安楠；1999年4月11號—2016年8月11號）係中國足球員，天津人，司職後衛，曾經效力過天津泰達嘅U17梯隊。2013年全國校園足球冠軍盃期間代表過梅江中學隊出場。

死
閆安楠喺2016年8月11號去咗福建福州代表天津泰達U17梯隊參加2016年海峽青年盃足球賽，當日上晝（UTC+8）所有球員做完帶氧耐力跑同放鬆肌肉嘅訓練後，返緊去宿舍半佬出現嚴重嘅賣老抽現象。雖然隊醫幫佢按摩同補充糖分飲料嚟恢復意識，但一直冇改善而送到醫院搶救。喺輸緊液時，醫生同教練一齊陪閆安楠去廁所，雖然意識一直清醒，但去完廁所返緊病房半佬突然冇嗮意識，隨同醫生馬上送佢去搶救，但係救唔返，終年17歲。據醫生講，閆安楠嘅死係因為心臟驟停而引起。
閉前不圓唇元音

閉前不圓唇元音（英文：close front unrounded vowel）係元音一種，屬閉同前嘅元音。
閉前不圓唇元音用 IPA 寫係 [i]，想像粵拼：i1。
閉後圓唇元音

閉後圓唇元音（英文：close back rounded vowel）係元音一種，屬閉同後嘅元音。
閉前不圓唇元音用 IPA 寫係 [u]，想像粵拼：u1。
閆妮

（原名閆凱艷，1971年3月10號—），係中華人民共和國陝西西安出世嘅空軍電視藝術中心女演員。曾經奪得數字電影百合獎最佳女主角。閆妮係從舞台上開始佢嘅演藝生涯，1999年初次登上銀幕。佢嘅第一個主要角色係喺電影《公雞打鳴，母雞下蛋》中扮演馬巧巧。之後佢主要出演咗《行棋無悔》、《非常周末》同《健康快車》等電視劇。2006年有佢主演嘅情景喜劇《武林外傳》令佢一夜成名，並榮獲數字電影百合獎最佳女主角，贏咗國內極高嘅知名度同眾多嘅觀眾群。
喺呢部《武林外傳》獲得成功之後，閆妮嘗試其他唔同類型嘅角色，包括電視劇《房前屋後》中嘅唐玉秀，《回家》中嘅周燕等。
閉元音

閉元音（粵拼：bai3 jyun4 jam1；英文：close vowel）係元音一種，指發出個音嗰陣條脷嘅位置接近口嘅頂部，例子有閉後圓唇元音（用 IPA 寫係 [u]，想像粵拼：u1）。
閆氏

閆（粵拼：jim4）係唐人姓氏，喺《百家姓》裏頭排第460位，依家經已冇乜人用。

名人
閆妮
呢篇閆氏係同姓氏有關嘅楔位文章，重未寫完嘅。麻煩你幫手充實佢。
閆雲達

閆雲達，原名閆宗海，中國北京德雲社「雲」字科相聲演員，1994年喺天津拜郭德綱為師，係郭德綱較早收嘅徒弟。之後郭德綱去北京發展，同佢失去聯繫，2007年喺張一元劇場重聚。主要搭檔有翟國強等。
2010年10月20號，德雲社喺「中國相聲精品節目系列展演」入面，喺閆雲達開設相聲專場，重喺網絡上直播。
迷什麼

《迷什麼》係香港電台電視部2019年製作嘅單元劇，共八集，以「迷」為主題，刻畫出八段「迷戀」或「執迷」嘅故事，窺探各種人變化莫測嘅內心世界。
迷你多啦

（ミニドラ），係日本漫畫《多啦A夢》嘅角色或者法寶，高30厘米左右，係多啦A夢嘅迷你版。通常匿喺多啦A夢嘅百寶袋。
多啦A夢有6種唔同顏色嘅迷你多啦，成日見到嘅係紅色、黃色同綠色。迷你多啦亦都係日本快樂龍漫畫喺1986年6月嘅「秘密法寶設計比賽」嘅入選作品之一。
迷你債券

迷你債券，唔係債券，[未記出處或冇根據]係金融衍生工具，即係一種風險可以好大嘅金融產品。
嚮外國有法例唔准賣畀非專業投資者。不過，嚮香港好多銀行分行都有得代售。銀行職員，話名投資顧問為咗個佣金，重賣畀退休人士、相熟街坊、師奶咁，香港政府又唔管，等到2008年金融海嘯出現，迷你債券市價大跌，冇錢還，大家先至知味道。[未記出處或冇根據]

賣點
迷你債券利息高，好過銀行定期存款。
銀行銷售人員為咗佣金查倒你有定期喺佢間銀行就追住你叫你買連佢自己都唔明嘅產品。
迷

《迷》（Destination Nowhere）係香港電視廣播有限公司拍嘅時裝電視劇，由鄭嘉穎、田蕊妮、金剛、吳業坤、阮兆祥、賴慰玲、小寶、泰臣、何啟南、劉思希、何綺雲同簡淑兒主演，監製王心慰。故仔係講三個本嚟無關係嘅人，因為一單綁架案而串連埋一齊。
迷你倉

迷你倉，又叫迷你自存倉，嚮黃頁分類叫自存倉，係一類B2C生意，儲存物件小型倉庫。客人係一般市民，佢哋屋企唔方便，或者因為地方太細，搬屋、裝修咁嘅原因，要將重有價值嘅日用品，暫時記存嚮第三者地方，咁當然要交租金。換嚟服務係一個交通方便臨時儲物空間，24小時有保安環境，定期找數、報告通訊，或自動轉賬。
迷你自存倉呢盤生意可以同停車場比較，合約有免責條款同埋法律權利同義務。比如或有第三者責任、水險、火險咁。
另外亦有包運送嘅迷你倉服務，叫做上門迷你倉（迷你箱），供應商通常會提供用件數同呎數計算嘅計劃。
有啲迷你自存倉話可以儲存古玩、藝術品、屋契、有價證券咁。要睇客人有幾大信心，生意人有乜誠信服務承諾咁。迷你倉唔似銀行保險箱，因為迷你自存倉係有限公司法團，面對俾人告，責任有限，可能清盤走人。
迷你兵團

《迷你兵團》（Minions）係一套2015年美國動畫電影，係《壞蛋獎門人》同《壞蛋獎門人2》嘅外傳，故仔主角係迷你兵加分（Kevin）、小小超（Stuart）同阿卜（Bob）。

劇情
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
套電影講述一眾迷你兵點樣由盤古開天時期，由一個個黃色嘅有機體，隨­著時間漸漸演化成迷你兵種族，以及點樣去搵佢哋邪惡主人嘅故事。根據電影嘅角色設定，迷你兵終身都係要服侍最邪惡嘅主人。佢哋先後揀咗暴龍、拿破崙、殭屍等主人去跟從，但都唔小心俾佢哋害死晒。迷你兵發現自己無主人可以服侍，變得鬱鬱寡歡。喺呢個時候，其中一隻迷你兵，加分（Kevin）提出一個偉大嘅計劃，就係出發尋找新嘅邪惡領袖。出發之前，佢喺一眾迷你兵入面揀選咗另外兩隻迷你兵，就係小小超（Stuart）同埋阿卜（Bob）。加分帶住小小超同埋阿卜去美國紐約，並喺機緣巧合之下，前往奧蘭多參加「壞蛋博覽會」（Villain-Con），尋找最惡名昭彰嘅壞蛋。佢哋因找到主人：煞天嬌（珊迪娜·布洛配音）——世界女魔頭翹楚。女魔頭煞天嬌由細到大都希望擁有英女王嘅王冠，於是就派迷你兵去偷。結果喺爭奪過程中，阿卜無意間竟然成功拔出傳說中嘅石中劍，於是被加冕為王。煞天嬌好嬲，叫阿卜傳位俾佢自己之後，就監禁同埋想用酷刑對付佢哋。但係迷你兵都唔明發生咩事，仲試圖喺佢加冕時向佢道歉，被煞天嬌誤以為佢哋又要黎搶王冠。
經過一輪爭鬥，迷你兵打敗煞天嬌，取回王冠，讓英國女王復位。點知臨到最後，煞天嬌突然出現又想偷王冠，結果個王冠就俾年輕嘅犀利哥奪走，從此所有迷你兵就追隨犀利哥作為佢哋嘅新主人喇。
迷你兵團2

《迷你兵團2》（Minions: The Rise of Gru）係一套2022年美國動畫電影，係《迷你兵團》嘅外傳，故仔主角係迷你兵加分（Kevin）、小小超（Stuart）同阿卜（Bob）。

劇情
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
壞蛋到，快讓路，環球影業發行、Illuminations呈獻 —《迷你兵團2》（Minions : The Rise of Gru）駛出最強爆笑法寶！今年暑假，全球見證烏龍惡搞迷你兵團，出盡奶力把12歲少年犀利哥，推上空前最強惡人寶座。
最潮至型的七十年代，掀起一片優皮懷舊風，夢想成為惡霸的少年犀利哥，精心自度邪惡大計，務求加入超級壞蛋聯盟 —— 六惡人。適逢他們踢走大佬威龍哥，天團出現空缺，犀利哥當然機不可失馬上應徵，可惜事與願違更開罪了大家。犀利哥向威龍哥求教，終於明白到怎樣做一個成功惡人：係需要有 friend，有 plan 兼有 gang！犀利哥 call 齊一衆迷你兵團包括加分、小小超、阿卜和箍牙新仔阿塗等等，試盡嶄新武器怪招奇法，向六惡人全力挑機...
迷你劇集

迷你劇集（英文：miniseries / mini-series）係喺設定上集數少嘅電視劇集，可能得嗰（例如）兩集就完。
迷你泡泡龍

迷你泡泡龍（英文：Puzzle Bobble Mini），係由TAITO開發嘅彈珠消除類遊戲，1999年推出。
陸路運輸

陸路運輸係指陸地上面嘅運輸方式，主要分兩大類：道路運輸同鐵路運輸。
陸詩韻

陸詩韻（英文：Sharon Luk，1980年12月29號—）係2005年度香港小姐競選亞軍，畢業於聖方濟愛德小學同埋天主教南華中學，響2005年到2012年期間係無綫電視女藝員。

演出
呢個表唔完整，歡迎加料。
陸豐

陸豐喺中國廣東，家下係汕尾市嘅縣級市，叫陸豐市。佢清時係一個縣，叫陸豐縣。

山
陸豐東北有內洋山。南有虎頭山。

水
陸豐濱海。
陸豐北有內河水，又叫羅江，源出東北旗頭嶂，同吉石溪合。南過石頭山，分流，至大德港、烏𡑒港入海。另外東有草洋水，東南流，屈西為華清港，到甲子港入海。上沙墟水出東北赤嶺，到普寧合南溪。

史
陸豐係大清雍正九年析海豐縣地置，治東海滘，來屬。
大清時陸豐有甲子、黃沙阬、河田三巡司。有法留鋪喺縣西，道接海豐，又東至惠來百六十里。同埋有鹽場三個，叫石橋、海甲、小靖。

旅遊
碣石鎮玄武山嘅元山寺，南宋1127年時起嘅，2001年被列為廣東全國重點文物保護單位列表。

名人
向華強，香港電影人。
黃毓民，香港時事評論員。
陸軍

陸軍係人類歷史上最古老嘅兵種，主要響陸地上作戰面。現代嘅陸軍分好多個兵科，例如步兵、裝甲兵、炮兵、陸軍航空兵、工兵、憲兵等等。
陸雅儀

陸雅儀係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
陸詩晴

陸詩晴（英文：Pastel Cissy Luk C Ching）係香港女演員，演香港MV而出名，2021年做過幾次MV女主角。
陸遜

陸遜（183年—245年3月19號），本名陸議，字伯言，係東吳丞相同將領，吳郡吳縣（而家江蘇蘇州）人。佢老婆係孫策個細女。佢呃咗關羽同呂蒙一齊攞荊州，夷陵之戰嗰陣用火計退嗮劉備大軍，之後同蜀漢交好，處理條令事務，退曹休。
孫權稱帝之後任大將軍，教育皇子，顧雍死後代佢丞相職位，不過因為捲入二宮之爭，仲俾孫權批評，終致氣死，孫權仲為咗呢件事同佢個仔陸抗道歉。後世同周瑜、魯肅同呂蒙合稱四大都督。
阿南塔瑪希敦

阿南塔瑪希敦（1925年9月20號—1946年6月9號），稱號拉瑪八世，係泰國國王，1935年到1946年在位。
維基同享有多媒體嘅嘢：Ananda Mahidol
阿南德

阿南德（英文：Viswanathan Anand，1969年12月11號—）係印度國際象棋大師，攞過國際象棋世界冠軍。
阿博

阿博（Bo）係美國白宮第一犬，佢係一隻葡萄牙水犬、黑色長毛小狗，而家係美國第一家庭奧巴馬嘅屋企成員。
揀阿博因為奧巴馬大女 Malia 有敏感，葡萄牙水犬係種甩毛少嘅低敏狗。
維基同享有多媒體嘅嘢：Bo (dog)
阿卜杜勒哈米德二世

阿卜杜勒哈米德二世（Abdul Hamid II；1842年9月21號—1918年2月10號）係鄂圖曼帝國蘇丹兼哈里發，1876年到1909年在位，1909年被廢黜。
阿卜杜勒阿齊茲

阿卜杜勒阿齊茲（1956年12月20號—）曾經係毛里塔尼亞總統，由2009年做到2019年。
阿南布拉州

阿南布拉州（英文：Anambra State），係尼日利亞三十六州之一，首府係奧卡。
阿卜杜·卡迪爾

阿卜杜·卡迪爾係一個鄂圖曼帝國政治人、士兵、科學家、詩人、作家。
阿卜杜勒-麥立克

阿卜杜勒-麥立克（阿拉伯文：عبد الملك ابن مروان ابن الحكم‎，644年—705年10月9號），係阿拉伯倭馬亞王朝嘅第5位君主。佢喺685年4月12號繼位做哈里發，直到705年10月9號過身為止。
阿卜杜勒哈米德

阿卜杜勒哈米德（Abdul Hamid，1944年1月1號—），係前孟加拉國總統，2013年上任做到2023年。
達美航空

達美航空（英文：Delta Air Lines, Inc.）係美國一間航空公司。
隴蜀時區

隴蜀時區係舊時一個中國時區，喺1912年到1949年用，等同UTC+7（東經105度經線嘅時刻），範圍包括陝西、四川、貴州、雲南、廣西、寧夏、綏遠等省，甘肅嘅玉門同佢以東各地，青海嘅都蘭、玉樹兩縣同佢以東各地，西康嘅昌都、科麥、察隅各縣同佢以東各地，蒙古嘅土謝圖汗、三音諾顏汗兩部，同埋西安、重慶兩市。隴蜀時區個名嚟自甘肅（隴）、四川（蜀）兩地。
隻揪sir

隻揪sir，原名鍾俊邦，外號又叫「香蕉糖」，係一個香港差佬，喺反送中運動裏面因為對普通市民大叫同佢隻揪而出名。佢個樣俾人貼到周街都係，貼到去香港每一幅連儂牆，仲貼到去台灣英國加拿大。事後都有市民因為受佢嘅感召，寫信畀嗰時警隊阿頭盧偉聰邀請同香蕉糖隻揪，不過盧偉聰無作安排。
隴縣

隴縣係中國陝西寶雞一個縣，總面積2285平方公里，人口25萬。
隴南成縣機場

隴南成縣機場（粵音：lung5 naam4 sing4 jyun6 gei1 coeng4）係喺中國甘肅嘅一個機場，喺2018年嗰陣起好兼且開放畀人用嚟搭飛機。
隴川

隴川係中國雲南德宏一個縣，總面積1931平方公里，人口17萬。
隸書

隸書係種唐字字體風格，秦代時期出現，後尾演變出楷書。
驛城區

驛城區係中國河南駐馬店一個市轄區，總面積770平方公里，人口68萬。
驚異世紀

《驚異世紀》（英文：Karma），係香港電視網絡拍嘅電視劇，由林嘉華、梁小冰、唐寧、周俊偉、駱應鈞、郭鋒、李雨陽、陸駿光、王歌慧、周子龍領銜主演，喺2012年5月開拍。

故事大綱
恐懼源自內心。《驚異世紀》裏面嘅八個單元故事，分別圍繞住醫院、豪華大宅、大學教授、心理學家同催眠師、神秘老人、連環兇殺案、舊相機鏡頭同埋高級酒店，每個單元故事卻又以一個連續故事串連起嚟。配以電影級數嘅 ARRI 攝影機拍攝，加強畫面震撼，挑戰觀眾膽量！更重要嘅係，呢個恐怖、驚慄世界以外，背後都希望帶出警世意義同反省意味。
驚蟄

驚蟄係廿四節氣中嘅第三個，響陽曆3月5號、3月6號或者3月7號，亦即係太陽響黃經345°嗰日。呢日昆蟲會開始生猛。而香港會有打小人嘅習俗。
驚慄電影

驚慄電影（粵拼：ging1 leot6 din6 jing2；英文：thriller film），又叫懸疑電影（英文：suspense film），係一種電影類型，指會令人驚同刺激緊張，有強烈懸疑元素嘅電影。
驚慄電影會延遲觀眾睇嚟無可避免嘅事，再通過具威脅性或者好難逃離嘅情況，嚟產生戲劇張力。
驚艷一槍

《驚艷一槍》（英文：Strike at Heart），係香港無綫電視製作嘅古裝電視劇，由馬德鐘、佘詩曼、陳錦鴻、陳松伶、歐錦棠、文頌嫻、石修、郭政鴻主演，監製唐基明。呢套劇2005年海外首播，2012年下晝時段翡翠台首播。
驢

驢係一種家養動物，全世界都有人養，屬於哺乳動物奇蹄目嘅馬科入邊，通常認為非洲野驢係驢嘅祖先。
驢亞屬

驢亞屬，又叫驢屬，係奇蹄目馬科入邊馬屬嘅一個亞屬，驢亞屬入邊又包括咗非洲野驢、波斯野驢、西藏野驢呢三個物種，屬於呢個亞屬入邊嘅重有幾個物種，比如歐洲野驢，不過都絕晒種。
驚殺

《驚殺》係套英國嘅神秘片、劇情片，片長114 分鐘。佢喺2003年上畫。
露濟亞堂

露濟亞堂（粵拼：lou6 zai3 aa3 tong4*2）係中國廣東廣州嘅天主教教堂，1992年起好，位置喺天河區漁沙坦漁東路藍屋北街69號（羊馬欄上邊，廣河高速［以南50m］同廣惠高速［以北75m］之間嘅地方）。呢間教堂亦有「天主教墳場」嘅稱呼。

史
呢間教堂原先係1866年起好嘅淘金坑天主堂，位置喺而家越秀區淘金路嗰帶嘅山上。文革期間，原先喺淘金路嘅天主堂俾民眾當成牛鬼蛇神而正式停辦任何宗教活動，令教堂俾人霸咗做其它用途。直到1989年恢復兼落實宗教信仰自由政策後，原先霸咗教堂嘅單位出咗170幾萬畀天主教會，另外揀咗白雲區漁沙坦嗰頭起返間教堂。

用途
呢間教堂喺每年11月2號嘅天主教追思節幫死咗嘅仙人做追思彌撒同祈禱嘅用途，其他時間都唔搞彌撒禮儀用途。
露筍

露筍（學名：Asparagus officinalis），正名蘆筍，係天門冬科天門冬屬嘅多年生草本植物，佢嘅嫩莖可以當菜食。

歷史
露筍係嚟自歐洲南部，已經畀西方人食用咗二千幾年。後來歐洲人發現咗新大陸，將露筍帶到美洲。
露筍係喺晚清先至傳入中國，亦都要等到1960年代之後先至普及。依家露筍主要喺山東、山西栽種。

食法
露筍喺西方係配菜嚟，但係中國，就獨沽一味炒肉片。
露營

露營係一種休閒活動，露營嘅人通常自己帶帳幕，喺離開城市嘅野外紮營，喺嗰度過一晚至幾晚。
露營食物

露營食物係專為露營而設嘅食物產品嚟，呢個食物用嘅材料同典型屋企廚房嘅係好唔同。
露絲希渣

露絲・希渣（Lucy de hÍde）（1861年—1937年12月31號），閨名露絲・高美天娜・古亞慈（Lucy Cometina Kurtz），德裔英國人，愛爾蘭第一任總統道格拉斯・希渣嘅夫人。
露絲為道格拉斯生咗兩個囡，分別係努拉（Nuala de hÍde）同埋烏娜（Úna de hÍde）。姖喺道格拉斯當選愛爾蘭總統前一年就過咗身。
露絲瑪麗

露絲瑪麗（英文：Rose Marie，1923年8月15號—2017年12月28號）係美國女演員，主要喺1960年代到1970年代演出過唔少電視處境喜劇。
都柏林機場

都柏林機場（愛爾蘭蓋爾文：Aerfort Bhaile Átha Cliath）（IATA代碼：DUB；ICAO代碼：EIDW）係愛爾蘭首都都柏林嘅國際機場，位於都柏林市北邊嘅外僑郡哥連斯鎮（Collinstown, Co. Fine Gall），由都柏林機場管理局負責運作。
都柏林機場係成個愛爾蘭共和國，以至成個愛爾蘭島最繁忙嘅機場。2011年，機場總共接待咗1700萬位旅客。愛爾蘭嘅三間最大嘅航空公司，包括愛爾蘭共和國嘅載旗航空公司愛爾蘭航空、歐洲最大嘅平價航空公司瑞安航空、同埋愛爾蘭航空嘅合作夥伴亞蘭區域航空，都將總部設喺都柏林機場。
都柏林機場重有美國海關設立嘅境外入境審查關口，服務搭飛機去美國嘅旅客。

來往廣州或香港
都柏林機場無直飛廣州或者香港嘅航班。
都會坊

都會坊係香港一座寫字樓，喺新界葵涌葵喜街38號，23層樓高，由會德豐發展，2004年起好。
都柏林大學

都柏林大學（愛爾蘭蓋爾文：Ollscoil Átha Cliath）係愛爾蘭歷史最悠久嘅大學，1592年由英國女王伊利沙伯一世下令成立。伊利沙伯一世原本計劃以牛津同劍橋為藍本建立都柏林大學，但係同牛津同劍橋唔同嘅係，最後英國淨係喺都柏林建立到一間學院：聖三一學院，因此，今日喺愛爾蘭，「聖三一學院」同「都柏林大學」可以互通。
都會城站

都會城站（英文：Metrotown Station；另譯都會鎮站，誤譯鐵道鎮站等）係溫哥華架空列車嘅一個車站，位於本拿比南部都會城區，都會城商場南邊。

歷史
都會城站係喺1985年12月11號同博覽線第一期一齊投入服務嘅。車站投入服務初期，都會城重係本拿比一個未開發嘅社區，因此乘客唔算好多，而從架空列車站去馬路對面嘅公交車樞紐，都要從地面過馬路。但係到徂1989年都會城商場（Metropolis at Metrotown）開幕之後，都會城區開始迅速發展，都會城站嘅人流亦都開始飆升，成為架空列車系統第二繁忙嘅車站，僅次於商業道－百老匯道站。而運輸聯線亦都喺1989年起徂一條連接車站同商場嘅天橋。但係由於都會城站一開始係設計來做郊區轉車站嘅，難以應付龐大嘅人流，運輸聯線決定從2014年開始對都會城站進行大規模翻新。
都枝寒

都枝寒，係大韓民國嘅一個男藝人同埋演員。
雅典衛城

雅典衛城係古希臘雅典山頭一座堡壘，喺公元前5世紀起嘅，而家係世界文化遺產。
雅克路易大衛

雅克路易大衛（法文：Jacques-Louis David，又譯達維特，1748年8月30號—1825年12月29號）係一位法國新古典主義畫家，出名作品包括《蘇格拉底之死》。
雅典娜

雅典娜係希臘神話入面嘅智慧女神，亦掌管工藝同打仗。古希臘嘅雅典特別崇拜佢，用佢個名落自己座城，係雅典嘅守護神。
雅克薩

雅克薩（俄文：Албазино́）係外滿洲西部嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
雅典

雅典（粵拼：ngaa5 din2，希臘文：Αθήνα／Athína）係希臘首都，亦係希臘最大嘅城市。

人口統計
雅典人口分布
雅典市嘅官方人口係643,452人(2021年數據)。 根據2021年人口同住屋普查，以前嘅雅典轄區嘅四個區域單位總人口為2,611,713。佢哋同比雷埔斯區域單位（有時叫做大比雷埔斯）組成咗人口密集嘅雅典都會區或大雅典，總人口達到3,059,764人(2021年)。
雅典市(中心)係希臘最多人嘅市，人口有643,452人(2021年)，面積38.96平方公里，係阿提卡盆地內雅典都會區嘅核心。而家嘅雅典市長係來自全希臘社會主義運動嘅查里斯·杜卡斯。雅典市分成七個主要用嚟行政目的嘅市區。
對雅典人嚟講，最流行嘅劃分市中心嘅方法係通過佢嘅唔同社區，如邦格拉蒂、安貝洛基比、古迪、埃克薩基亞、帕蒂西亞、伊利西亞、彼得拉洛納、普拉卡、阿納菲奧蒂卡、古卡基、科洛納基同凱普塞利，每個社區都有自己獨特嘅歷史同特徵。
羅姆人主要集中喺阿哈爾內斯、阿諾利奧西亞、阿伊亞瓦瓦拉、澤費里同卡馬特羅。
雅典有一個大嘅阿爾巴尼亞人社區。

大都會區
雅典大都會區面積2928.717平方公里，2021年人口3,744,059，包括雅典都會區加上圍繞希臘首都密集城市區域嘅東同西阿提卡嘅城鎮同村莊。實際上佢蔓延到整個阿提卡半島，係阿提卡區域最好嘅部分，不包括島嶼。

安全
根據歐盟全球恐怖主義數據庫(EIU 2007–2016計算)，雅典喺恐怖襲擊頻率同嚴重程度風險方面排名係最低百分比。喺2017年經濟學人智庫嘅報告中，喺全球範圍內，呢個城市喺數碼安全方面排第35位，健康安全方面排第21位，基礎設施安全方面排第29位，個人安全方面排第41位。 喺最安全同最危險國家嘅排名中，佢仲被評為非常安全嘅城市(全球162個城市中排第39位)。 截至2022年5月，Numbeo嘅犯罪指數將雅典評為56.33(中等)，而佢嘅安全指數為43.68。雅典嘅犯罪情況 根據美世2019年生活質素調查，雅典喺美世生活質素調查排名中排第89位。
雅利安人

雅利安人係古代響印度生活嘅一個族群，起源自印度西北部。而家雅利安人多數用嚟形容用印度-雅利安語支嘅人。
呢篇雅利安人係關於族群嘅楔位文章，仲未完成嘅。麻煩你幫手補充佢嘅內容。
麻績村真由子

麻績村真由子 ，係日本嘅一個女藝人同埋配音員。
麻美由真

麻美由真（麻美ゆま，1987年3月24號—）係日本一個AV女星，喺東京出世，曾經係S1同ALICE JAPAN旗下最紅嘅AV女星。佢身高158cm，體重43kg，三圍係96-58-88cm。

簡歷
麻美由真喺18歲就拍第一齣AV，未做AV演員之前做過泳裝女郎。憑住一對H-cup巨乳同清純嘅樣貌，一出道就做咗人氣AV女星。佢嘅作品試過5次（2005年11月、12月、2006年2月－4月）攞到全日本影碟出租率冠軍，出道唔夠半年就有份拍日劇《下北GLORY DAYS》，重響「MOODYZ年末大感謝祭2006」度贏埋最優秀女優賞。佢嘅興趣係收集香水，得閒會學英文同彈琴。
麻石

麻石，又叫花崗岩、花崗石，係酸性火成岩嘅一種，喺地底形成，並且主要由石英、鉀長石同黑雲母組成。切面有好多唔同顏色嘅麻點，所以叫麻石。麻石質地夠硬，係經常用到嘅建築材料。
麻竹

麻竹（粵拼：maa4 zuk1；學名：Dendrocalamus latiflorus）係禾本科杜竹屬嘅常綠竹本喬木，喺中國嘅廣東、廣西、海南、四川、貴州、福建、雲南、香港、臺灣、緬甸地區都搵到。

樣
竿高20～25m，直徑15～30cm，梢長兼向下沊或弧形彎曲；每節間長45～60cm，細時披白粉但冇毛，凈喺節入面有條啡絨毛環；邊緣厚1～3cm；竿分枝習性高，每節好多分枝，主枝好多時單一出現。葉深綠，厚革質，似闊圓鏟，羽狀全裂。花屬穗狀花序，長約5mm，闊約4mm，一次生6～8朵；花藥黃綠，熟咗之後識伸到花仔出面，長5～6mm。果屬囊果，似橢圓波形，果皮薄兼淡啡，長8～12mm，粗4～6mm。

用途
佢嘅梗成日攞嚟做建築材料、紙、竹編都得，亦可以攞嚟做庭院嘅觀景植物，佢嘅筍可以筍乾或桶筍嚟食。
麻笏圍

麻笏圍（Ma Wat Wai），喺香港新界粉嶺龍躍頭老圍西北，係龍躍頭鄧族聚居嘅圍村，係龍躍頭「五圍六村」之一。圍門喺1994年11月25號被評為香港法定古蹟。

史
龍躍頭鄧族係由錦田鄧族分支出來嘅，原本叫「鬱蔥圍」嘅麻笏圍係鄧氏族人喺清乾隆年間（1736-1795年）所起。

結構
麻笏圍原本四面起咗圍牆環繞，四角都起咗更樓，但部分圍牆同四個更樓後來拆咗。原本叫「鬱蔥圍」嘅麻笏圍喺圍門上面紅粉石門額刻住「鬱蔥」二個字，意思係春蔥生長茂盛嘅地方，兩邊嘅對聯係「前環鳳水　後擁龍山」。麻笏圍嘅圍門向北，並裝咗連環嘅鐵門。圍裏面嘅房屋排列整齊，正中主巷嘅盡頭設有神壇供奉祖先。
刻有「鬱蔥」二字嘅門額
麻笏圍連環鐵門

麻笏村
麻笏村喺麻笏圍嘅北面，係起咗大量新型村屋嘅新發展鄉村 。
麻笏河

塘坑一段麻笏河。已轉為人工河道。
麻笏河入梧桐河
麻笏河，香港一河，喺新界中北部，上游歸大埔區，下游歸北區，英文寫Ma Wat River。
水來自大埔北便二山，九龍坑山同北大刀岃，兩山間成大谷平原，水沿山支流注入。至南近圍頭村同康樂園，合流於泰亨，入南華莆，北過橋頭，屈入塘坑，再過安樂村，轉入龍躍頭。喺覲龍村西面，注入梧桐河。而梧桐河又注入深圳河，出后海灣。
古時林村河並非注入大埔海，反而注入麻笏河。平原河涌，易因沙泥沉積而改道，亦或許為人耕作干擾而改道。
麻笏河喺橋頭嗰邊，設有尼龍壩，用來引水落輸水隧道去船灣淡水湖。麻笏河多治水工程，大部份水道都改為人工河道，以免地方水浸。

名
廣東話笏字讀忽，然而英文標音為屈。龍躍頭有麻笏圍，條水或因佢而名。地政總署只標註塘坑到梧桐河為麻笏河。上游並無記名，土名或為大坑。皆因泰亨或為大坑一音之轉。

物種
動物有長尾南蜥、澤蛙、瘤擬黑螺、樹麻雀、狹腹灰蜻、泥鰍。植物有海芋、鴨跖草、石菖蒲、蒲葵。
麻茸包

麻茸包，又寫做麻蓉包，係隻中式包，用黑芝麻做餡，外屬係白色嘅包。
麻絡木

麻絡木（學名：Trema tomentosa）係大麻科山黃麻屬嘅植物，原產東亞同南亞。
麻章

麻章區（粵拼：maa4 zoeng1 keoi1）係中國廣東省湛江市嘅一個區。面積769平方公里，人口47萬。郵政編碼係524003。

行政區劃
麻章區管7個鎮，114個村委會、12個居委會。
鎮：麻章鎮 太平鎮 湖光鎮 東山鎮 東簡鎮 民安鎮 硇洲鎮。
阿格德爾

阿格德爾（挪威文：Agder）係挪威嘅郡，首府克里斯提安桑。
阿格斯比迪斯特籃球會

阿格斯比迪斯特籃球會（英文：FC Argeș Pitești Basketball）係羅馬尼亞皮特什蒂嘅職業籃球球會，依家打緊羅馬尼亞甲級籃球聯賽。
阿格雷達

阿格雷達（西班牙文：Ágreda）係西班牙卡斯提亞與利昂一座城，住3千人。
阿根廷探戈

阿根廷探戈（Argentine Tango）係指阿根廷嘅探戈。探戈呢種舞响 1880 年源於阿根廷首都布宜諾斯艾利斯等地；喺初時，探戈係由啲低下階層嘅人跳嘅，但後嚟大受歡迎而廣傳，喺 1910 年代嘅歐洲盛極一時，亦都因此之出咗多個地區性嘅風格，所以家陣「阿根廷探戈」係特別指探戈發源地阿根廷嘅探戈。
阿格拉

阿格拉係印度北方邦一座古城，曾經係蒙兀兒汗國首都，留低嘅古蹟包括泰姬陵同阿格拉古堡。
維基同享有多媒體嘅嘢：
阿格拉（類）
維基遊埠有呢篇旅遊嘅資源：阿格拉（英文）
喺開放街圖（Open Street Map）嘅阿格拉地圖。
阿格拉堡

阿格拉堡（英文：Agra Fort），係一座城堡，喺印度阿格拉，喺1573年阿克巴大帝統治期間起好。城堡喺1984年畀聯合國教科文組織列做世界文化遺產。
阿根廷足球代表隊

阿根廷足球代表隊係代表阿根廷嘅官方足球隊，由阿根廷足球總會打理，會出席國際足球賽事好似世界盃、美洲國家盃咁。
阿根廷曾經三奪世界盃冠軍（1978年、1986年同埋2022年），亦係兩屆夏季奧林匹克運動會足球比賽男子組冠軍（2004年、2008年）。
而家阿根廷嘅波衫贊助商係Adidas。
革命

革命（英文：Revolution），原指社會政權或制度上得到「由下而上」嘅反對行動而有所改變、推翻現在，古代革命多同血腥、戰爭有關。近代革命，通常係指令政治制度有大改變嘅活動，出名嘅有法國大革命、辛亥革命、十月革命、「共產主義運動」，或者文革。由於時代同文化落差，今日社會出現「暴力革命」以外另一種模式，「和平革命」。
革命唔係請客食飯

「革命唔係請客食飯」（官話：革命不是請客吃飯）係毛澤東1927年3月喺《湖南農民運動考察報告》發表嘅言論，意思指出革命唔可以溫柔和婉，而係應該堅決徹底。
毛澤東嘅成段言論係：「革命唔係請客食飯，唔係作文，唔係畫畫繡花，唔可以咁雅緻，咁從容不迫，咁文質彬彬，咁溫良恭讓。革命就係暴動，係一個階級推翻一個階級嘅暴烈行動。」日常應用就用咗頭一句代表晒成段言論。
後被收錄喺「毛語錄」，成為紅五類、紅衛兵等等嘅革命群眾批鬥走資派、國民黨嘅反骨仔、反動學術權威、國民黨特務、資產階級毒瘤前幾乎一定要大聲讀嘅語句之一，「革命不是請客吃飯」代表革命係好大件事，而且係要嚴重到爆缸嘅，唔可以攞嚟講笑嘅，更加唔可以好似請客食飯咁造作、咁客氣、咁慢慢嚟，一但開始革命就要轟轟烈烈咁做落去，唔可以畀敵人一絲休息嘅機會。
革命暴力

或叫做暴力革命，指用武裝嘅手段進行革命，同義詞有革命武裝，武裝革命，佢同和平革命係相對。不過，內戰本身唔一定就係革命或者係反革命。

馬克思，恩格斯
1848年，馬克思同恩格斯喺《共產黨宣言》，推薦革命要以暴力方式進行。
共產黨宣言—四、共產黨人對各種反對黨派嘅態度(節錄)：
共產黨人到處都努力爭取全世界嘅民主政黨之間嘅團結同協調。共產黨人唔洗去隱瞞自己嘅觀點同意圖。
佢哋公開宣布：自己嘅目的只有用暴力推翻全部現存嘅社會制度先至達到。等統治階級喺共產主義革命面前「發抖吧」。無產者喺今個革命中失去嘅只係鎖鏈。佢哋獲得嘅會係整個世界。
但係到1872年，首屆第一國際研究過和平革命有機會。同埋1875年，哥達綱領批判得斐迪南·拉薩爾嘅批評係「投機取巧」。
1895年，恩格斯對普選做評估，民主選舉進行嘅制度革命。

列寧
列寧對暴力革命立場更清晰，因為佢話：「唔(不)用暴力革命？咁(那)簡直係(是)空想！」。《國家與革命》指出：「資產階級國家由無產階級國家代替，不能通過'自行消亡'，根據一般規律，只能通過暴力革命。」而列寧主義入面清楚講明透過「暴力革命」而唔理「生產力好壞」，共產主義政權一定可以建立，所以佢發動血腥嘅俄國十月革命，再建立蘇聯，結果佢親手組成第一個共產主義國家同首個共產國際聯合體。
馬列主義中「暴力革命」成為日後，中國國共內戰、朝鮮半島韓戰、越戰等共產黨嘅核心思想。而佢哋發動戰爭嘅結果成為革命者嘅範本，令機械公式嘅革命出現，周圍變天造成「骨牌效應」。而基於政見對立，資本主義國家同中立國（如帝制、宗教國等）都遠離佢班友，二戰後世界外交上出現保護主義同低潮，即為「冷戰」。

毛澤東
新中國建立者毛澤東講話上、「毛澤東語錄」上，甚只係講國共內戰嘅所見所聞，佢係馬列主義、革命暴力嘅守業者，並以佢嘅「毛澤東思想」進一步發揚光大。
敵人係唔會自行消滅嘅。無論係中國嘅反動派，或係美國帝國主義喺中國嘅侵略勢力，都唔會自行退出歷史舞台。

日本共產主義
日本人嘅共產主義革命暴力產自20世紀50年代，有名嘅日本馬克思組織（如赤軍）都會支持使用「革命暴力」。共產黨以暴力推翻天皇嘅行動，日本帶嚟零碎而長期嘅內亂，主要係指國內少數派嘅恐襲，例如：特拉維夫機場掃射事件、血五一事件。

東歐劇變
東歐劇變造成資本主義同埋推翻社會主義，對馬克思主義嚟講係反革命。革命本身仍然係獨立嘅和平革命同埋列寧嘅斷言，成為暴力革命到羅馬尼亞爆發。南斯拉夫屬於民主化嘅，所以係已經和平噉進行，喺當時嘅共和國同自治國家獨立嘅內戰就出現。

今日嘅暴力革命
現代嘅暴力革命主要發生喺第三世界發展中國家嘅共產主義暴力革命，或者係其他嘅意識形態，例如恐怖主義。例如中國，雖然係發展中國家，但而家仲未再見到有全國性暴力革命。而發達國家，好似日本等地政府就聲稱，實行暴力革命係受警方嚴密監視嘅左翼組織，令今日喺大國入面因革命暴力而造成嘅殺戮、內亂都少咗。
面譜

面譜，又叫面具，係戴上或者畫上塊面嘅嘢，通常都係做戲嗰陣用。

偽裝
犯罪分子做案嘅時候會戴面具，費事被人認到。
證人出庭作證嘅時候，有時都會戴面具，費事被人尋仇。
執行特殊任務嘅人，例如反恐小隊做嘢嗰陣，會戴面具費事被人認到。
面額

面額（denomination）係指印喺銀仔或者銀紙表面嘅一個數字，用嚟表示個銀仔或者張銀紙值幾多錢。
革命日

革命日（法文：Jour de la révolution），係法國共和曆入面每年嘅第366日，閏年年尾。
面部表情

面部表情（facial expression）係指人因為情緒而面部肌肉郁動。
騎呢

騎呢（粵拼：ke4 ne4，注意「呢」字係陽平聲）係一個粵語形容詞。佢嘅定義有啲含混，有時用嚟形容人哋衣着打扮核突，有時指人哋舉止論盡失禮，有時指人哋性格古怪。總之，佢帶有三尖八角、岩岩慚慚嘅意思。騎呢嘅人，唔單止同社會大部分人接受嘅標準唔同，而且個差異重要係帶有貶義嘅。

源考
參考連結裏面嘅新春秋（係一個部落格），好認真咁考證過騎呢嘅出處，佢相信騎呢原本係文言文裏面嘅「痀僂」，指人哋駝背。因為啲古人傾向將身體缺陷、智力蠢鈍同埋外表醜樣，睇成差唔多嘅情況，所以騎呢亦都混合咗上述嘅幾種意思。

應用
騎呢嘅講法，係1997-1998年左右開始喺香港流行，電台DJ快慢必成日講，啲演藝界人士又講，講講吓就行咗。呢個詞語有好多種寫法，可以寫做「騎哩」、「奇離」等等，好唔統一。喺1998年，香港蘋果日報編輯部曾經出過一份內部通告：當時港聞版同娛樂版，對於呢個詞語有唔同嘅寫法，好混亂，通告要所有版面以後統一寫「騎呢」。財經版有人貼咗張通告出嚟，下面有人多手寫咗句：「乜呢張通告咁騎呢嘅？」
現代社會好多人講求標奇立異嘅個性，寧願俾人話騎呢，都好過好似倒模啤出來咁平庸；所以騎呢這個詞語，又染上咗一啲黑色自嘲嘅意味，自認騎呢嘅人，有時可以將自己當成古代嘅竹林七賢，岩慚得嚟夠特別咁話。

社會學嘅分析
身體缺陷、智力蠢鈍，同埋外表醜樣，本來係好唔同嘅事。社會將「唔標準」嘅情況統統歸做一類：騎呢/痀僂。點解會俾人混為一談呢？
根據福柯嘅分析，人類有一種好常見嘅心理結構，喺「正常」同「唔正常」之間畫一條線。透過強調「唔正常」嘅人有幾唔正常，例如監禁佢哋、醫治佢哋、懲罰佢哋，行動嘅人本身，同時肯定緊自己屬於「正常」嘅身分。
根據 Mary Douglas 嘅分析，凡親唔能夠簡單分類嘅物品，人類喺認知嘅時候，潛意識都會覺得呢啲嘢有危險，需要隔離或者敬而遠之。
騎呢大帝

《騎呢大帝》（英文：The Emperor's New Groove）係套2000年美國電腦動畫片，由華特迪士尼製作。
騎呢凸警顯神通

《騎呢凸警顯神通》（Dudley Do-Right）係套美國嘅笑片、警匪片，片長74分鐘，1999年8月27號上畫。
騎在銀龍的背上

《騎在銀龍的背上》（日文：銀の龍の背に乗って／ぎんのりゅうのせにのって）係日本女歌手中島美雪出嘅第38張單曲，喺2003年7月23號由雅馬哈音樂傳播喺日本發行。

簡介
相隔上張單曲嘅發行已經長達3年，係中島美雪歷張單曲入面到依家發行間隔時間最耐嘅一次。同名主打歌被富士電視台揀做電視劇《小孤島大醫生》嘅主題曲。
由於上張單曲《地上之星》幾受歡迎，所以兩隻單曲喺公信榜2003年嘅周榜統計入面都排喺百名入面；而喺年榜盤點入面，都排頭50位。
呢隻歌銷量喺一定程度上受到電視劇《小孤島大醫生》收視熱潮嘅帶動，嗰陣銷量超過20萬張。
《騎在銀龍的背上》嘅音樂錄影帶係喺北海道禮文島嘅澄海岬上拍。

曲目
全碟詞曲：中島美雪　全碟監製：瀨尾一三（日文：瀬尾一三） / 中島美雪　曲序曲目備註1.騎在銀龍的背上（銀の龍の背に乗って）富士電視台電視劇《小孤島大醫生》2003年版同特別篇、2004年版同2006年版主題曲。2.戀文（戀文）同年出嘅專輯《戀文（日文：戀文 (中島みゆきのアルバム)）》收錄咗嗰隻歌嘅另一個編曲版本。單曲編曲版本冇被任何專輯收錄。3.騎在銀龍的背上（TV MIX） 4.戀文（TV MIX） 總時長：25:38
駿馬謠

《駿馬謠》係中國樂團王餵馬出嘅第一張錄音室唱碟。喺2015年8月10號由夏音樂發行。

簡介
呢張唱碟收錄咗10隻歌。
駿骨圖

駿骨圖係南宋晚期畫家龔開忌一幅畫作。
駿骨圖高30厘米，長57厘米，畫咗一隻瘦骨嶙峋忌千里馬，係龔開傷心國事但又懷才不遇，報國無門之下忌自我寫照。
龔開‧《駿骨圖》
騎兵

騎兵即係騎動物嘅士兵。呢種兵由於佢嘅速度、機動力等而成為古代嘅重要兵種之一。
騎兵通常都係用馬，因為速度夠快，但係亦有用象。
二戰後，因為坦克已經取代咗騎兵大部分嘅功能，而且火力又大，所以取代咗騎兵。今時今日只係得禮節或民用，例如騎警。
陳奕迅澳門演唱會事件

陳奕迅澳門演唱會事件係指香港歌手陳奕迅響2023年10月14號喺澳門金光綜藝館舉行緊《陳奕迅 FEAR AND DREAMS 世界巡迴演唱會》嗰陣發生嘅一單嘢。當其時喺演唱會嘅互動環節入面，陳奕迅講講下粵語，失驚無神有臺下觀眾大嗌叫佢「講國語」同埋「講普通話」，陳奕迅聽到之後吽嗮噉睥住觀眾席靜咗幾秒，跟住噏咗句泰文，然後又話「I love speaking whatever the way and language I want（我鍾意講乜就講乜）」，全場即時拍嗮手掌。佢之後再用普通話嚟話返嗰位觀眾轉頭，話「你可以講『麻煩你說國語（唔該你講國語）』噉就比較好聽啲，但你而家係（大大聲噉）『講國語！』。我唔係唔識講國語，我可以講國語，講得好流利都得，你可以要求『多謝、請、麻煩你』」，陳奕迅之後又轉用廣東話話「No no no, don’t get me wrong。有人如果話「Speak English!」我都會嗌佢「Shut up」，其實你聽唔明咪算囉」。跟住又話「即係David Bowie（大衛寶兒）喺度，唔通我又『講國語』呀？『講廣東話』咁呀？奇怪呀真係。我塞返耳塞算喇，我唔理你呀，你唔郁都得㗎，我就自己郁喇，Bye-bye」。
呢段對話畀人影低咗兼且蒲咗上唔同平臺，更加響微博度瘋傳，對於陳奕迅畀人命令講國語，好多網民都力撐佢，尤其係港澳地區同埋廣東廣西甚至海外講粵語嘅人，都覺得既然香港同澳門都係以講粵語為主嘅城市，噉佢身為香港歌手響澳門場講廣東話都極之合理，但同時亦有北方網民批評話佢唔講普通話即係唔愛國。

後續
10月19號，陳奕迅宣佈因為身體唔舒服，之後嘅澳門站演唱會要延期，畀外界估可能同呢單嘢有啦掕。
11月13號，陳奕迅響澳門威尼斯人酒店舉辦新專輯發布會，之後接受傳媒訪問、講返呢單嘢嗰陣，首度開腔回應，而且仲用先後用普通話同廣東話耍冧：「係我做得唔好嘅……應該做嘅嘢就係，演繹好首歌，我自己太執著啫，其實取決於我嘅心態，我覺得其實我做得唔啱，其實咪辜負咗啲觀眾，係我係我唔啱」。呢個舉動就畀人質疑可能係想氹返掂啲大陸觀眾唔好倒自己米。

類似事件
喺呢單嘢響網上揚咗之後，再有唔同嘅香港明星都畀大陸人要求「講國語」，例如黎明同埋張學友。
陳妙瑛

陳妙瑛（Mariane Chan，1972年8月1號—），係香港女演員，祖籍廣東省佛山市順德區。1993年參選香港小姐攞最上鏡小姐（嗰屆叫「最美麗相中人」），之後加入無綫電視，2001年後淡出，轉行搞生意。
陳妹妹

陳妹妹（英文：Chan Mui Mui），藝名陳玉琼，係香港電視女演員，以前拍過粵語長片，而家喺無綫電視做特約演員。

簡歷
陳妹妹喺六十年代開始拍攝粵語長片，首尾粵語長片沒落嗰陣一度退出演藝圈。之後有人喺無綫搵佢臨時頂替甩底嘅演員，並之後繼續演戲到而家。

演出
呢個表唔完整，歡迎加料。
陳如敏

陳如敏（英文：Amanda Tann，9月28號—）係香港出名補習老師，活學教育創辦人兼英文科首席導師。佢老公係活學教育老闆黎文業（Jackie Lai），但喺2009年9月28日因車禍死咗。

簡歷
陳如敏係中法混血兒，喺加拿大西岸長大，西門菲莎大學主修社會學同人類學，同時修讀語文課程，識講流利普通話、廣東話、英國話、法國話和西班牙話。1998年，佢回流返香港，喺香港道教聯合會青松中學教英文，了解香港課程內容，教咗兩年之後辭工，用積蓄同朋友喺佐敦開咗活學教育中心。
陳如聖

陳如聖，台灣激進親中派台灣工黨政治人物，曾經代表台灣工黨喺2016年出選第9屆中華民國立法委員選舉（臺北市第八選舉區），但未能當選。
類韻

類韻（Assonance）係西方詩歌裏頭嘅一種押韻形式，意思即係一行韻文或一首詩裏頭有隻母音韻重複。
類脈類

類脈類（Amphiesmenoptera）係一個總目嘅昆蟲，包含咗蝴蝶同飛蛾。
類金屬

類金屬係指特性介乎金屬同非金屬之間嘅元素，而家有7隻，分別係硼、矽、鍺、砷、銻、碲同釙。「類金屬」並無明確定義，但類金屬一般有以下特性：
類金屬通常產生兩性嘅氧化物；
類金屬通常係半導體（例如硼、矽同鍺）至半金屬（例如銻）。
顧堯坤

顧堯坤（Peter），香港親中派傳媒人，做過香港《都市日報》CEO同埋《新報》社長。

政治立場
佢嘅政治立場係親中派，曾經公開鼓勵青少年認識中國。
類胡蘿蔔素

類胡蘿蔔素（英文：carotenoids）包含一系列呈紅至黃色嘅化合物，常見於番茄、南瓜、同紅蘿蔔等橙紅色嘅植物。
植物嘅葉由細胞組成，細胞內有色素體（plastid），而色素體裝住包括類胡蘿蔔素同葉綠素等嘅色素。呢啲色素體一年四季都富含類胡蘿蔔素，但喺多數品種同地區，類胡蘿蔔素嘅黃橙色喺春夏期間會俾葉綠素嘅綠色𢫏過，當秋天來臨嘅時候，樖植物內外嘅變化會搞到葉綠素補充嘅率減慢，好快變到慢過葉綠素嘅流失率，而隨住啲葉嘅葉綠素含量下降，葉綠素嘅綠色就會減退，跟住其他色素－例如係類胡蘿蔔素－嘅黃橙等色水先會變得顯眼，形成橙、紅、黃等色嘅葉。
類胡蘿蔔素嘅豐富度視植物品種而異。據估計，喺大約15至30%嘅樹品種當中，類胡蘿蔔素先係主要嘅色素，所以呢啲樹嘅葉好多時就連喺夏天嗰陣都會呈黃黚黚噉嘅色。以類胡蘿蔔素為主色素嘅植物品種包括咗多種嘅硬木樹，好似係赤楊、楓樹、樺樹同梣樹等等。
顧冠忠

顧冠忠（英文：Eddie Koo，1955年2月22號—）係香港男演員，而家係無綫電視基本藝人合約藝員。

簡歷
顧冠忠17歲考入張徹導演嘅長弓公司演員訓練班，後來再考入邵氏同無綫電視合辦嘅「演員訓練中心」，成為第四期學員，1974年畢業，1975年簽約邵氏，初期多數演反派同配角，後尾慢慢升至主角。顧冠忠戲路廣闊，男女角色、正邪人物都演到，被稱為「千面小生」。作爲邵氏電影演員，顧冠忠參演過70幾齣電影，同大部份導演，包括張徹、楚原、桂治洪、王風、程剛、華山、孫仲等等都合作過。
1979年，顧冠忠連續主演咗三部王風導演嘅片，被睇成極有前途嘅電影演員；同年麗的電視指定揾佢「救火」，接替徐少強主演武俠劇《天蠶變》，喺電視界嶄露頭角，後尾再喺續集《天龍訣》做主角雲飛揚。
1984年，顧冠忠應臺灣華視邀請拍《天蠶再變（中文：天蠶再變 (電視劇)）》喺臺灣走紅，繼而留喺臺灣發展。1987年，顧冠忠喺臺視《玫瑰人生（中文：玫瑰人生 (電視劇)）》飾演男主佐藤英夫，成為佢時裝劇嘅成名作，並獲提名第23屆金鐘獎（中文：第23屆金鐘獎）最佳男演員。1990年主演中視《浴火鳳凰（中文：浴火鳳凰 (1990年電視劇)）》，劇集成爲臺灣電視史上經典劇目之一，喺2009年中視40週年經典戲劇票選入面榮膺第一。
顧冠忠喺臺灣廿年，參演近50部臺劇，當中以古裝劇居多，八九十年代嘅臺灣經典古裝劇幾乎每部都見到佢，有時係風度翩翩嘅俠客，有時係陰險狡詐嘅奸徒，以犀利嘅眼神著稱。
2013年簽約無綫電視。
顧問

顧問係一種職業。從事顧問嘅人喺某啲方面有專家程度嘅認識同埋研究，幫話事人決策：例如法律顧問、投資顧問、工程顧問、國家安全顧問。
顧問係畀專業資料、數據同分析、建議，幫客人做決定，唔係代人做決定。
顧國慧

顧國慧（英文：Sabina Koo），係香港泛民主派人士，前灣仔起步成員，灣仔區議會軒尼詩選區區議員。
顧國慧2019年用政治素人身份加入灣仔起步，並喺區議會選舉出選軒尼詩選區，結果佢打贏夏希諾（時任泛民主派區議員鄭其建議員助理）、黃守東，而成功當選，其後喺2021年香港區議員宣誓入面宣誓有效，得以繼續擔任區議員一職。
黃嘉敏

黃嘉敏（粵拼：wong4 gaa1 man5；英文：Karen Stella Wong；1989年—2017年12月15號）係星加坡嘅華人女模特，2012年出道，曾經喺星加坡嘅車模同埋展會模界做過表演。
2017年12月12號，佢喺星加坡歐南尼路（英文：Neil Road）同朋友一齊唱K，唱到周杰倫嘅《龍捲風》時突發腦出血，雖然事發後身邊啲陪同朋友第一時間送佢去醫院搶救，但三日後重係死咗，終年28歲。
黃啟智

黃啟智係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
黃喜

黃喜（韓文：황희；1363年3月8號—1452年2月8號），初名壽老、字懼夫（구부）、號厖村（방촌）、爵南原府院君、諡號翼成（익성），係大朝鮮國早期文臣、政治人、儒學者、性理學思想家。1427年至1430年同1431年做朝鮮左議政，1431年9月到1449年做朝鮮領議政。
黃喜燦

黃喜燦（황희찬，Hwang Hee-chan；1996年1月26號—）係南韓足球員，司職前鋒，效力緊奧地利超級足球聯賽球會薩爾斯堡紅牛，亦係南韓國腳。

薩爾斯堡紅牛
2016-17球季，黃喜燦以12個入波打入奧超射手榜3甲，協助薩爾斯堡紅牛攞到聯賽冠軍。
黃喉兔

黃喉兔（學名：Lepus flavigularis）係兔科兔屬嘅其中一個種。
黃喉貂

黃喉貂（Martes flavigula）又叫喜瑪拉雅貂，係一種分佈亞洲嘅貂。佢嘅分佈地由喜瑪拉雅山一直延伸至東南亞，包括俄羅斯遠東，韓國半島都有佢嘅蹤影。
M. f. robinsoni 係印尼爪哇嘅另一亞種，而家已經列入瀕危物種。
黃嘉千

黃嘉千2010 年滾石 30 周年演唱會。女藝人羅馬拼音Huang Chia-Chien英文名Phoebe Huang國籍 中華民國出世 (1973-06-13) 1973年6月13號（51歲） 臺灣桃園縣（今桃園市）職業歌手、演員、主持人語言國語、台語母校淡江高級中學美國基督教効力會基督書院宗教信仰基督教配偶夏克立（2006年結婚）仔女夏天（Kyana Poppy Downs，14歲）出道地 臺灣經紀公司大羊文化有限公司
                    02-27691969（11:00之後返工）網路電影資料庫（IMDb）資訊
獎
金鐘獎戲劇節目女配角獎  2009年 《光陰的故事》 – 陳秀好
黃嘉千（粵拼：wong4 gaa1 cin1；英文：Phoebe Huang；1973年6月13號—），喺臺灣桃園縣出世，臺灣女歌手、演員、主持人。

主要簡歷
黃嘉千喺淡江高級中學同美國基督教効力會基督書院畢業。初頭以歌手身分出道，之後重心喺戲劇演出同做節目主持。2005年，拍緊東森綜合台電視情境連續劇《艾曼紐要怎樣》嗰陣，同劇入面嘅加拿大籍演員夏克立相戀，2006年9月2號2人喺加拿大完婚。2009年7月8號，黃嘉千對外宣佈懷孕5個月，2009年12月2號上晝9點開刀生咗個女，中文名叫「夏天」，英文名叫Kyana Poppy Downs，花名Poppy。